《答傅咸诗》
魏晋·郭泰机

皦皦白素丝，织为寒女衣。寒女虽妙巧，不得秉杼机。

天寒知运速，况复雁南飞。衣工秉刀尺，弃我忽若遗。

人不取诸身，世事焉所希。况复已朝餐，曷由知我饥。

作者简介：（约公元二三九年至二九四年间在世）字不详，西晋河南郡（今河南洛阳一带）人。出身寒门，有才气，能诗。曾与傅咸以诗赠答，在世约当与咸同时。家世素，不能自拔，故情见乎辞。《答傅咸》一诗，今尚存《文选》中。